CELEX: 62017TA0110
Language: da
Date: 2020-07-08 00:00:00
Title: Sag T-110/17: Rettens dom af 8. juli 2020 — Jiangsu Seraphim Solar System mod Kommissionen (Dumping – import af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Kina – tilsagn – formaliteten – gennemførelsesforordning (EU) 2016/2146 – annullation af tilsagnsfakturaer – tidsmæssig anvendelse af nye bestemmelser)

5.10.2020   
            
            
               DA
            
            
               Den Europæiske Unions Tidende
            
            
               C 329/14
            
         
      Rettens dom af 8. juli 2020 — Jiangsu Seraphim Solar System mod Kommissionen
      (Sag T-110/17) (1)
      
      (Dumping - import af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Kina - tilsagn - formaliteten - gennemførelsesforordning (EU) 2016/2146 - annullation af tilsagnsfakturaer - tidsmæssig anvendelse af nye bestemmelser)
      (2020/C 329/30)
      Processprog: engelsk
      
         Parter
      
      
         Sagsøger: Jiangsu Seraphim Solar System Co. Ltd (Changzhou, Kina) (ved advokat Y. Melin)
      
         Sagsøgt: Europa-Kommissionen (ved N. Kuplewatzky og T. Maxian Rusche, som befuldmægtigede)
      
         Intervenient til støtte for sagsøgte: Rådet for Den Europæiske Union (ved H. Marcos Fraile, som befuldmægtiget, bistået af advokat N. Tuominen)
      
         Sagens genstand
      
      Søgsmål anlagt i henhold til artikel 263 TEUF med påstand om delvis annullation af Kommissionens gennemførelsesforordning (EU) 2016/2146 af 7. december 2016 om tilbagetrækning af godtagelsen af et tilsagn for to eksporterende producenter i henhold til gennemførelsesafgørelse 2013/707/EU om bekræftelse af godtagelse af et tilsagn afgivet i forbindelse med antidumpingproceduren og antisubsidieproceduren vedrørende importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina i de endelige foranstaltningers anvendelsesperiode (EUT 2016, L 333, s. 4), for så vidt som den vedrører sagsøgeren.
      
         Konklusion
      
      
                  1)
               
               
                  Artikel 2 i Kommissionens gennemførelsesforordning (EU) 2016/2146 af 7. december 2016 om tilbagetrækning af godtagelsen af et tilsagn for to eksporterende producenter i henhold til gennemførelsesafgørelse 2013/707/EU om bekræftelse af godtagelse af et tilsagn afgivet i forbindelse med antidumpingproceduren og antisubsidieproceduren vedrørende importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina i de endelige foranstaltningers anvendelsesperiode annulleres, for så vidt som den vedrører Jiangsu Seraphim Solar System Co. Ltd.
               
            
                  2)
               
               
                  Europa-Kommissionen bærer sine egne omkostninger og betaler de omkostninger, der er afholdt af Jiangsu Seraphim Solar System.
               
            
                  3)
               
               
                  Rådet for Den Europæiske Union bærer sine egne omkostninger.
               
            
         (1)  EUT C 121 af 18.4.2017.